กฎกระทรวงการแจ้งและการออกหนังสือรับรองการแจ้งผลิตนำเข้า ส่งออก ขาย นำผ่านหรือมีไว้ในครอบครองเชื้อโรคกลุ่มที่ ๒ หรือพิษจากสัตว์ กลุ่มที่ ๑พ.ศ. ๒๕๖๓[๑] อาศัยอำนาจตามความในมาตรา๕ วรรคหนึ่ง มาตรา ๒๑ วรรคสาม มาตรา ๒๖ วรรคสองมาตรา ๓๐ วรรคสาม และมาตรา ๓๓ วรรคสอง แห่งพระราชบัญญัติเชื้อโรคและพิษจากสัตว์พ.ศ. ๒๕๕๘ รัฐมนตรีว่าการกระทรวงสาธารณสุขออกกฎกระทรวงไว้ดังต่อไปนี้ข้อ๑ ในกฎกระทรวงนี้หนังสือรับรองการแจ้ง หมายความว่า หนังสือรับรองการแจ้งผลิต นำเข้าส่งออก ขาย นำผ่าน หรือมีไว้ในครอบครองเชื้อโรค กลุ่มที่ ๒ หรือพิษจากสัตว์กลุ่มที่ ๑ข้อ ๒การยื่นคำขอ การออกใบรับแจ้ง และการออกหนังสือรับรองการแจ้ง ตามกฎกระทรวงนี้ให้ดำเนินการโดยวิธีการทางอิเล็กทรอนิกส์เป็นหลักในระหว่างที่ยังไม่สามารถดำเนินการโดยวิธีการทางอิเล็กทรอนิกส์ได้ให้ยื่นคำขอโดยวิธีการทางไปรษณีย์ลงทะเบียนตอบรับหรือให้ยื่นคำขอ ณกรมวิทยาศาสตร์การแพทย์ กระทรวงสาธารณสุขหรือสถานที่อื่นตามที่อธิบดีกำหนดโดยประกาศในราชกิจจานุเบกษาข้อ ๓ใบรับแจ้ง หนังสือรับรองการแจ้ง หนังสือแจ้งกรณีเชื้อโรคหรือพิษจากสัตว์ มีระดับความรุนแรงสูงขึ้นหนังสือแจ้งเลิกดำเนินการ และคำขอตามกฎกระทรวงนี้ให้เป็นไปตามแบบที่อธิบดีกำหนดโดยประกาศในราชกิจจานุเบกษาหมวด ๑การขอรับหนังสือรับรองการแจ้ง ข้อ ๔ผู้ใดประสงค์จะผลิต นำเข้า ส่งออก ขาย นำผ่าน หรือมีไว้ในครอบครองเชื้อโรคกลุ่มที่ ๒ หรือพิษจากสัตว์ กลุ่มที่ ๑ ให้ยื่นคำขอรับหนังสือรับรองการแจ้งต่ออธิบดีพร้อมด้วยข้อมูล เอกสาร หรือหลักฐาน ดังต่อไปนี้(๑) เลขประจำตัวประชาชนในกรณีที่บุคคลธรรมดาเป็นผู้ขอรับหนังสือรับรองการแจ้ง(๒) ชื่อและเลขทะเบียนนิติบุคคลในกรณีที่นิติบุคคลเป็นผู้ขอรับหนังสือรับรองการแจ้ง(๓) ใบสำคัญถิ่นที่อยู่อาศัย ในกรณีผู้ขอรับหนังสือรับรองการแจ้งหรือผู้แทนนิติบุคคลหรือผู้มีอำนาจทำการแทนนิติบุคคลไม่ได้มีสัญชาติไทย(๔)หนังสือมอบอำนาจในกรณีที่ผู้ขอรับหนังสือรับรองการแจ้งไม่ใช่ผู้มีอำนาจลงนามแทนนิติบุคคล(๕) เอกสารหรือหลักฐานแสดงลักษณะสถานที่ผลิตหรือมีไว้ในครอบครองเชื้อโรคหรือพิษจากสัตว์ตามประกาศที่ออกตามมาตรา๖ (๔)(๖) เอกสารหรือหลักฐานแสดงคุณสมบัติของผู้ดำเนินการและผู้มีหน้าที่ปฏิบัติการตามประกาศที่ออกตามมาตรา๖ (๕)(๗)คำยินยอมให้อธิบดีเข้าถึงข้อมูลตาม (๑) และ (๒) เพื่อประโยชน์ในการตรวจสอบข้อ๕ ผู้ขอรับหนังสือรับรองการแจ้งผลิตเชื้อโรคหรือพิษจากสัตว์ตามข้อ๔ ให้ยื่นเอกสารหรือหลักฐานเพิ่มเติม ดังต่อไปนี้(๑) แผนที่แสดงที่ตั้งของสถานที่ผลิตเชื้อโรคหรือพิษจากสัตว์และสิ่งปลูกสร้างที่อยู่ในบริเวณใกล้เคียง(๒) แบบแปลนแผนผังสิ่งปลูกสร้างภายในบริเวณสถานที่ผลิตเชื้อโรคหรือพิษจากสัตว์ที่ถูกต้องตามมาตราส่วนโดยแสดงรายการดังต่อไปนี้(ก) การแบ่งกั้นห้อง เนื้อที่หรือบริเวณที่ใช้ในการผลิตและที่ใช้ในการเก็บเชื้อโรคหรือพิษจากสัตว์ที่ได้จากการผลิต(ข) ตำแหน่งที่เก็บเชื้อโรคหรือพิษจากสัตว์ที่ได้จากการผลิต(ค) ท่อหรือทางระบายน้ำ ระบบ และกรรมวิธีกำจัดน้ำเสียหรือน้ำทิ้งในกรณีที่ผู้ขอรับหนังสือรับรองการแจ้งตามวรรคหนึ่งมิได้เป็นเจ้าของสถานที่ผลิตเชื้อโรคหรือพิษจากสัตว์ให้แนบหนังสือแสดงความยินยอมของเจ้าของสถานที่ผลิตเชื้อโรคหรือพิษจากสัตว์ด้วยข้อ ๖ผู้ขอรับหนังสือรับรองการแจ้งนำเข้า ส่งออก ขายหรือมีไว้ในครอบครองเชื้อโรคหรือพิษจากสัตว์ตามข้อ ๔ให้ยื่นเอกสารหรือหลักฐานเพิ่มเติม ดังต่อไปนี้(๑)แผนที่แสดงที่ตั้งของสถานที่มีไว้ในครอบครองเชื้อโรคหรือพิษจากสัตว์ และสิ่งปลูกสร้างที่อยู่ในบริเวณใกล้เคียง(๒) แบบแปลนแผนผังสิ่งปลูกสร้างภายในบริเวณสถานที่มีไว้ในครอบครองเชื้อโรคหรือพิษจากสัตว์ที่ถูกต้องตามมาตราส่วนโดยแสดงรายการดังต่อไปนี้ (ก) การแบ่งกั้นห้อง เนื้อที่หรือบริเวณที่ใช้ในการเก็บเชื้อโรคหรือพิษจากสัตว์(ข) ตำแหน่งที่เก็บเชื้อโรคหรือพิษจากสัตว์(๓) รายละเอียดของผู้ขนส่ง ในกรณีที่มีการขนส่งเชื้อโรคหรือพิษจากสัตว์ในกรณีที่ผู้ขอรับหนังสือรับรองการแจ้งตามวรรคหนึ่งมิได้เป็นเจ้าของสถานที่มีไว้ในครอบครองเชื้อโรคหรือพิษจากสัตว์ให้แนบหนังสือแสดงความยินยอมของเจ้าของสถานที่มีไว้ในครอบครองเชื้อโรคหรือพิษจากสัตว์ด้วยข้อ ๗ ผู้ขอรับหนังสือรับรองการแจ้งนำผ่านเชื้อโรคหรือพิษจากสัตว์ตามข้อ๔ ให้ยื่นเอกสารแสดงรายละเอียดของยานพาหนะที่ใช้ในการขนส่งรวมถึงเส้นทางที่ใช้ในการขนส่งด้วยกรณีที่มีการแวะพักให้ยื่นเอกสารที่แสดงรายละเอียดของสถานที่ตั้งของจุดแวะพักด้วยข้อ๘ เมื่อได้รับคำขอรับหนังสือรับรองการแจ้งให้อธิบดีตรวจสอบคำขอรับหนังสือรับรองการแจ้ง รวมทั้งข้อมูล เอกสารและหลักฐานว่ามีความถูกต้องและครบถ้วนหรือไม่ ถ้าถูกต้องและครบถ้วนให้ออกใบรับคำขอรับหนังสือรับรองการแจ้งและใบรับแจ้งตามมาตรา ๒๑วรรคสองให้แก่ผู้ขอรับหนังสือรับรองการแจ้ง เพื่อใช้เป็นหลักฐานในการผลิต นำเข้าส่งออก ขาย นำผ่าน หรือมีไว้ในครอบครองเชื้อโรคกลุ่มที่ ๒ หรือพิษจากสัตว์ กลุ่มที่ ๑ ได้ชั่วคราวในระหว่างเวลาที่อธิบดียังมิได้ออกหนังสือรับรองการแจ้ง หากไม่ถูกต้องหรือไม่ครบถ้วนให้บันทึกความบกพร่องนั้นไว้และแจ้งให้ผู้ขอรับหนังสือรับรองการแจ้งแก้ไขเพิ่มเติมคำขอรับหนังสือรับรองการแจ้งหรือจัดส่งข้อมูลเอกสารหรือหลักฐานให้ถูกต้องและครบถ้วนภายในระยะเวลาที่อธิบดีกำหนด ในกรณีที่การยื่นคำขอรับหนังสือรับรองการแจ้งมิได้กระทำโดยวิธีการทางอิเล็กทรอนิกส์ให้อธิบดีและผู้ขอรับหนังสือรับรองการแจ้งลงนามไว้ในบันทึกนั้นด้วยในกรณีที่ผู้ขอรับหนังสือรับรองการแจ้งไม่แก้ไขเพิ่มเติมคำขอรับหนังสือรับรองการแจ้งหรือไม่จัดส่งข้อมูลเอกสาร หรือหลักฐานให้ถูกต้องและครบถ้วนภายในระยะเวลาที่กำหนดตามวรรคหนึ่งให้ถือว่าผู้ขอรับหนังสือรับรองการแจ้งไม่ประสงค์จะให้ดำเนินการต่อไปและให้อธิบดีจำหน่ายเรื่องออกจากสารบบข้อ ๙ในกรณีที่คำขอรับหนังสือรับรองการแจ้ง รวมทั้งข้อมูล เอกสาร และหลักฐานถูกต้องและครบถ้วนให้อธิบดีพิจารณาคำขอรับหนังสือรับรองการแจ้งให้แล้วเสร็จภายในเก้าสิบวันถ้าผู้ขอรับหนังสือรับรองการแจ้งมีคุณสมบัติและไม่มีลักษณะต้องห้ามตามมาตรา ๒๓ให้อธิบดีมีคำสั่งออกหนังสือรับรองการแจ้งได้ในกรณีที่อธิบดีมีคำสั่งไม่ออกหนังสือรับรองการแจ้งให้มีหนังสือแจ้งให้ผู้ขอรับหนังสือรับรองการแจ้งทราบพร้อมด้วยเหตุผลและสิทธิอุทธรณ์ภายในเจ็ดวันนับแต่วันที่มีคำสั่งไม่ออกหนังสือรับรองการแจ้งเพื่ออำนวยความสะดวกแก่ผู้ขอรับหนังสือรับรองการแจ้งอธิบดีจะแจ้งให้ผู้ขอรับหนังสือรับรองการแจ้งทราบโดยวิธีการทางอิเล็กทรอนิกส์ไปพร้อมกับหนังสือแจ้งตามวรรคสองด้วยก็ได้ข้อ๑๐ ในกรณีอธิบดีมีคำสั่งออกหนังสือรับรองการแจ้งให้มีหนังสือแจ้งผู้ขอรับหนังสือรับรองการแจ้งทราบภายในเจ็ดวันนับแต่วันที่มีคำสั่งดังกล่าวและให้ผู้ขอรับหนังสือรับรองการแจ้งชำระค่าธรรมเนียมหนังสือรับรองการแจ้งภายในสามสิบวันนับแต่วันที่ได้รับหนังสือแจ้งดังกล่าวเมื่อผู้ขอรับหนังสือรับรองการแจ้งได้ชำระค่าธรรมเนียมหนังสือรับรองการแจ้งแล้วให้อธิบดีออกหนังสือรับรองการแจ้งให้แก่ผู้ขอรับหนังสือรับรองการแจ้งตามแบบที่อธิบดีประกาศกำหนด ทั้งนี้ ให้จัดส่งหนังสือรับรองการแจ้งให้แก่ผู้ขอรับหนังสือรับรองการแจ้งโดยวิธีการทางอิเล็กทรอนิกส์หรือทางไปรษณีย์ลงทะเบียนตอบรับ เว้นแต่ผู้ขอรับหนังสือรับรองการแจ้งได้แสดงความประสงค์จะรับหนังสือรับรองการแจ้งด้วยตนเองในกรณีที่ผู้ขอรับหนังสือรับรองการแจ้งไม่ชำระค่าธรรมเนียมภายในระยะเวลาตามวรรคหนึ่ง ให้ถือว่าผู้ขอรับหนังสือรับรองการแจ้งไม่ประสงค์จะรับหนังสือรับรองการแจ้งและให้อธิบดีจำหน่ายเรื่องออกจากสารบบเพื่ออำนวยความสะดวกแก่ผู้ขอรับหนังสือรับรองการแจ้งอธิบดีจะแจ้งและออกใบรับแจ้งการชำระค่าธรรมเนียมให้ผู้ขอรับหนังสือรับรองการแจ้งโดยวิธีการทางอิเล็กทรอนิกส์ไปพร้อมกับหนังสือแจ้งตามวรรคหนึ่งด้วยก็ได้ข้อ๑๑ หนังสือรับรองการแจ้งให้มีอายุหนึ่งปีนับแต่วันที่ออกหนังสือรับรองการแจ้งหมวด ๒การขอแก้ไขรายการการอนุญาตให้แก้ไขรายการ และการแจ้งการย้ายหรือเปลี่ยนแปลงสถานที่ ข้อ๑๒ในกรณีผู้รับหนังสือรับรองการแจ้งประสงค์จะแก้ไขรายการในหนังสือรับรองการแจ้งให้ยื่นคำขอแก้ไขหรือเปลี่ยนแปลงรายการในหนังสือรับรองการแจ้งต่ออธิบดีพร้อมด้วยข้อมูล เอกสารหรือหลักฐานที่เกี่ยวข้องกับรายการในหนังสือรับรองการแจ้งที่ประสงค์จะแก้ไขและข้อมูล เอกสาร หรือหลักฐานอื่นตามที่ระบุไว้ในแบบคำขอแก้ไขหรือเปลี่ยนแปลงรายการในหนังสือรับรองการแจ้งให้นำความในข้อ๘ และข้อ ๑๐ มาใช้บังคับแก่การพิจารณาคำขอแก้ไขหรือเปลี่ยนแปลงรายการในหนังสือรับรองการแจ้งด้วยโดยอนุโลมในกรณีที่มีการย้ายหรือเปลี่ยนแปลงสถานที่นำเข้าสถานที่ส่งออก สถานที่ขาย หรือสถานที่มีไว้ในครอบครองเป็นการชั่วคราวเพราะมีเหตุจำเป็นเร่งด่วนอันไม่อาจดำเนินการยื่นคำขอตามวรรคหนึ่งได้ให้ดำเนินการย้ายหรือเปลี่ยนแปลงสถานที่ดังกล่าวเป็นการชั่วคราวได้ และให้ดำเนินการแจ้งสถานที่เก็บรายละเอียดเกี่ยวกับเชื้อโรคหรือพิษจากสัตว์และระยะเวลาในการเก็บให้อธิบดีทราบไม่ว่าด้วยวิธีการใดภายในสามวันนับแต่วันที่มีการย้ายหรือเปลี่ยนแปลงสถานที่นั้นหมวด ๓การแจ้งกรณีเชื้อโรคกลุ่มที่ ๒ หรือพิษจากสัตว์ กลุ่มที่ ๑มีระดับความรุนแรงสูงขึ้นกว่าระดับที่ระบุไว้ในหนังสือรับรองการแจ้ง ข้อ๑๓ ในกรณีที่การดำเนินการผลิต นำเข้าส่งออก ขาย นำผ่าน หรือมีไว้ในครอบครองเชื้อโรคกลุ่มที่ ๒ หรือพิษจากสัตว์ กลุ่มที่ ๑ ปรากฏว่าเชื้อโรคหรือพิษจากสัตว์ดังกล่าวมีระดับความรุนแรงสูงขึ้นกว่าระดับที่ระบุไว้ในหนังสือรับรองการแจ้งให้ผู้รับหนังสือรับรองการแจ้งปฏิบัติ ดังต่อไปนี้(๑) หยุดการดำเนินการผลิต นำเข้า ส่งออก ขายหรือนำผ่านเชื้อโรคหรือพิษจากสัตว์นั้นทันที(๒) แจ้งให้อธิบดีทราบภายในสามวันพร้อมด้วยข้อมูล เอกสาร หรือหลักฐานอื่นที่แสดงให้เห็นถึงระดับความรุนแรงของเชื้อโรคหรือพิษจากสัตว์และวิธีการเพื่อความปลอดภัยและการป้องกันอันตรายต่อบุคคล สิ่งแวดล้อม หรือสาธารณชนรวมทั้งแจ้งความประสงค์ว่าจะดำเนินการต่อไปในระดับที่สูงขึ้นหรือไม่หากไม่ประสงค์จะดำเนินการต่อไปในระดับที่สูงขึ้น ให้ผู้รับหนังสือรับรองการแจ้งดำเนินการทำลายหรือส่งมอบเชื้อโรคหรือพิษจากสัตว์ดังกล่าวตามมาตรา๓๕ และให้แจ้งผลการดำเนินการให้อธิบดีทราบภายในสามวันข้อ๑๔ เมื่ออธิบดีได้รับแจ้งตามข้อ ๑๓แล้ว ให้พิจารณาข้อมูล เอกสาร หรือหลักฐานอื่นตามข้อ๑๓ (๒) หากปรากฏว่าเชื้อโรคหรือพิษจากสัตว์นั้นมีระดับความรุนแรงสูงขึ้นและผู้รับหนังสือรับรองการแจ้งสามารถขอรับใบอนุญาตตามมาตรา๒๒ หรือปฏิบัติตามมาตรา ๒๙ แล้วแต่กรณี ได้และผู้รับหนังสือรับรองการแจ้งประสงค์จะดำเนินการต่อไปในระดับความรุนแรงสูงขึ้นให้อธิบดีแจ้งให้ผู้รับหนังสือรับรองการแจ้งขอรับใบอนุญาตตามมาตรา ๒๒หรือปฏิบัติตามมาตรา ๒๙ ภายในระยะเวลาที่อธิบดีกำหนดในกรณีที่ผู้รับหนังสือรับรองการแจ้งไม่ขอรับใบอนุญาตตามมาตรา๒๒ หรือปฏิบัติตามมาตรา ๒๙ ภายในระยะเวลาตามวรรคหนึ่งให้ถือว่าผู้รับหนังสือรับรองการแจ้งไม่ประสงค์จะดำเนินการต่อไปในระดับที่สูงขึ้น และให้ผู้รับหนังสือรับรองการแจ้งดำเนินการทำลายหรือส่งมอบเชื้อโรคหรือพิษจากสัตว์ดังกล่าวตามมาตรา ๓๕และให้แจ้งผลการดำเนินการให้อธิบดีทราบภายในสามวันในกรณีที่อธิบดีเห็นว่าไม่สามารถออกใบอนุญาตตามมาตรา๒๒ ให้แก่ผู้รับหนังสือรับรองการแจ้งหรือเห็นว่าผู้รับหนังสือรับรองการแจ้งไม่สามารถปฏิบัติตามมาตรา๒๙ ได้ ให้อธิบดีมีหนังสือแจ้งให้ผู้รับหนังสือรับรองการแจ้งดำเนินการทำลายหรือส่งมอบเชื้อโรคหรือพิษจากสัตว์ดังกล่าวตามมาตรา๓๕ และให้แจ้งผลการดำเนินการให้อธิบดีทราบภายในสามวันหมวด ๔การต่ออายุหนังสือรับรองการแจ้งและการออกใบแทนหนังสือรับรองการแจ้ง ข้อ ๑๕ผู้รับหนังสือรับรองการแจ้งที่ประสงค์จะต่ออายุหนังสือรับรองการแจ้ง ให้ยื่นคำขอต่ออายุหนังสือรับรองการแจ้งต่ออธิบดีภายในเก้าสิบวันก่อนหนังสือรับรองการแจ้งสิ้นอายุพร้อมด้วยหนังสือรับรองการแจ้ง ข้อมูล เอกสารหรือหลักฐานอื่นตามที่ระบุไว้ในแบบคำขอต่ออายุหนังสือรับรองการแจ้งเมื่อได้ยื่นคำขอต่ออายุหนังสือรับรองการแจ้งแล้วให้ผู้รับหนังสือรับรองการแจ้งดำเนินการต่อไปได้จนกว่าอธิบดีจะสั่งไม่อนุญาตให้ต่ออายุหนังสือรับรองการแจ้งนั้นให้นำความในข้อ๘ ข้อ ๙ และข้อ ๑๐ มาใช้บังคับแก่การพิจารณาต่ออายุหนังสือรับรองการแจ้งด้วยโดยอนุโลมข้อ ๑๖ในกรณีที่หนังสือรับรองการแจ้งสูญหาย ถูกทำลาย หรือเสียหายในสาระสำคัญ ให้ผู้รับหนังสือรับรองการแจ้งยื่นคำขอรับใบแทนหนังสือรับรองการแจ้งต่ออธิบดีภายในสิบห้าวันนับแต่วันที่ทราบการสูญหายถูกทำลาย หรือเสียหายในสาระสำคัญ พร้อมด้วยข้อมูล เอกสาร หรือหลักฐาน ดังต่อไปนี้(๑) ใบแจ้งความ กรณีหนังสือรับรองการแจ้งสูญหาย(๒) หนังสือรับรองการแจ้งหรือเลขที่หนังสือรับรองการแจ้งกรณีหนังสือรับรองการแจ้งถูกทำลายหรือเสียหายในสาระสำคัญ(๓) ข้อมูล เอกสาร หรือหลักฐานอื่นตามที่กำหนดในแบบคำขอรับใบแทนหนังสือรับรองการแจ้งให้นำความในข้อ๘ และข้อ ๑๐ มาใช้บังคับแก่การพิจารณาคำขอรับใบแทนหนังสือรับรองการแจ้งและการออกใบแทนหนังสือรับรองการแจ้งด้วยโดยอนุโลมในกรณีที่คำขอรับใบแทนหนังสือรับรองการแจ้งรวมทั้งข้อมูล เอกสาร และหลักฐานตามวรรคหนึ่งถูกต้องและครบถ้วน ให้อธิบดีออกใบแทนหนังสือรับรองการแจ้งให้แล้วเสร็จภายในเจ็ดวันหมวด ๕การแจ้งเลิกผลิตนำเข้า ส่งออก ขาย นำผ่าน หรือมีไว้ในครอบครองเชื้อโรค กลุ่มที่ ๒หรือพิษจากสัตว์กลุ่มที่ ๑ ข้อ ๑๗ผู้รับหนังสือรับรองการแจ้งซึ่งประสงค์จะเลิกผลิต นำเข้า ส่งออก ขาย นำผ่าน หรือมีไว้ในครอบครองเชื้อโรคกลุ่มที่ ๒ หรือพิษจากสัตว์ กลุ่มที่ ๑ ให้แจ้งเป็นหนังสือต่ออธิบดีล่วงหน้าก่อนวันที่ประสงค์จะเลิกดำเนินการดังกล่าวและให้ถือว่าหนังสือรับรองการแจ้งสิ้นอายุนับแต่วันที่ประสงค์จะเลิกดำเนินการนั้นเมื่อได้แจ้งเลิกดำเนินการตามวรรคหนึ่งแล้ว ในระหว่างที่หนังสือรับรองการแจ้งยังไม่สิ้นอายุตามวรรคหนึ่งผู้รับหนังสือรับรองการแจ้งต้องปฏิบัติตามประกาศที่ออกตามมาตรา ๖ (๔) (๕) (๑๐) (๑๑) (๑๒) (๑๓) (๑๔) (๑๕) และ (๑๘)ตลอดระยะเวลาที่หนังสือรับรองการแจ้งยังไม่สิ้นอายุในกรณีที่ผู้รับหนังสือรับรองการแจ้งได้แจ้งเลิกการดำเนินการเกี่ยวกับเชื้อโรคหรือพิษจากสัตว์ตามวรรคหนึ่งแล้ว ให้ผู้รับหนังสือรับรองการแจ้งทำลายหรือส่งมอบเชื้อโรคหรือพิษจากสัตว์ที่เหลืออยู่ตามมาตรา๓๕ และให้แจ้งผลการดำเนินการดังกล่าวให้อธิบดีทราบโดยเร็ว และนำหนังสือรับรองการแจ้งส่งคืนต่ออธิบดีเพื่อประทับตรายกเลิกหนังสือรับรองการแจ้งดังกล่าวต่อไปให้ไว้ณ วันที่ ๒๙ กรกฎาคม พ.ศ. ๒๕๖๓อนุทิน ชาญวีรกูลรัฐมนตรีว่าการกระทรวงสาธารณสุขหมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๒๑ วรรคสาม มาตรา ๒๖วรรคสอง และมาตรา ๓๓ วรรคสอง แห่งพระราชบัญญัติเชื้อโรคและพิษจากสัตว์ พ.ศ. ๒๕๕๘ บัญญัติให้การแจ้ง การออกใบรับแจ้ง การออกหนังสือรับรองการแจ้งอายุหนังสือรับรองการแจ้ง การต่ออายุหนังสือรับรองการแจ้งการออกใบแทนหนังสือรับรองการแจ้ง การขอแก้ไขรายการ การอนุญาตให้แก้ไขรายการการแจ้งการย้ายหรือเปลี่ยนแปลงสถานที่ในหนังสือรับรองการแจ้งและการแจ้งเลิกดำเนินการผลิต นำเข้า ส่งออก ขาย นำผ่านหรือมีไว้ในครอบครองเชื้อโรค กลุ่มที่ ๒ หรือพิษจากสัตว์กลุ่มที่ ๑ เป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง ประกอบกับมาตรา๓๐ แห่งพระราชบัญญัติดังกล่าว บัญญัติให้ผู้รับหนังสือรับรองการแจ้งแจ้งต่ออธิบดีกรมวิทยาศาสตร์การแพทย์ทราบโดยเร็วในกรณีที่การดำเนินการผลิต นำเข้า ส่งออก ขาย นำผ่านหรือมีไว้ในครอบครองเชื้อโรคหรือพิษจากสัตว์มีระดับความรุนแรงสูงขึ้นกว่าระดับที่ระบุไว้ในหนังสือรับรองการแจ้งตามหลักเกณฑ์ วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้อัมพิกา/จัดทำ๒๕ สิงหาคม ๒๕๖๓สุภาทิพย์/ตรวจ๒๕ สิงหาคม ๒๕๖๓[๑] ราชกิจจานุเบกษาเล่ม ๑๓๗/ตอนที่ ๖๗ ก/หน้า ๒๓/๒๑ สิงหาคม ๒๕๖๓